C 260/6
SK
Úradný vestník Európskej únie
24.7.2023
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.11144 – COLT TECHNOLOGY SERVICES GROUP / LUMEN EMEA BUSINESS) Vec, ktorá môže byť posúdená v rámci zjednodušeného postupu (Text s významom pre EHP)
(2023/C 260/05)
1.
Komisii bolo 17. júla 2023 podľa článku 4 a na základe postúpenia podľa článku 4 ods.
5 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Colt Technology Services Group Limited (Spojené kráľovstvo), pod kontrolou podniku Colt Group Holdings Limited („Colt“, Spojené kráľovstvo), v konečnom dôsledku pod kontrolou podniku Star Horizon Management LLC (Spojené štáty), a — Camelot Landing, LLC (Spojené štáty), CenturyLink Europe B.V (Holandsko), Lumen Technologies Austria GmbH (Rakúsko), Lumen Technologies Belgium SA (Belgicko), Lumen Technologies Denmark ApS (Dánsko), Lumen Technologies EMEA Holdings Limited (Spojené kráľovstvo) a ich príslušné dcérske spoločnosti, ako aj určité americké a transatlantické podmorské aktíva podniku Lumen, spoločne „cieľový podnik“ alebo „cieľové subjekty“, všetky patriace do skupiny Lumen, ktorú v konečnom dôsledku kontroluje spoločnosť Lumen Technologies, Inc. (Spojené štáty).
Podnik Colt získa v zmysle článku 3 ods.
1 písm.
b) nariadenia o fúziách výlučnú kontrolu nad celým cieľovým podnikom.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— Colt je nadnárodná telekomunikačná spoločnosť poskytujúca sieťové služby pre odvetvia intenzívne využívajúce siete a hlasové služby, ktoré podporujú prechod z tradičných hlasových služieb na hlasové služby novej generácie v Európe, USA, Indii a Ázii. — Cieľové subjekty poskytujú telekomunikačnú infraštruktúru (optická infraštruktúra a služby kolokácie) a služby pre podniky v celej Európe, na Blízkom východe a v Afrike.
Cieľový podnik zahŕňa v podstate všetky obchodné činnosti a aktíva spoločnosti Lumen v Európe, na Blízkom východe a v Afrike.
3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
(1) Ú. v.
EÚ L 24, 29.1.2004, s. 1 („nariadenie o fúziách“).